ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 2336/95 ΤΟΥ ΣΥΜΒΟΥΛΙΟΥ της 26ης Σεπτεμβρίου 1995 περί παρέκκλισης, όσον αφορά την υποχρέωση για παύση καλλιέργειας γαιών για την περίοδο 1996/97, από τον κανονισμό (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι το καθεστώς στήριξης των παραγωγών ορισμένων αροτραίων καλλιεργειών, που θεσπίστηκε από τον κανονισμό (ΕΟΚ) αριθ. 1765/92 (2) προβλέπει ότι οι παραγωγοί, προκειμένου να λάβουν αντισταθμιστικές πληρωμές με βάση το γενικό καθεστώς, υποχρεούνται να παύσουν να καλλιεργούν ένα προκαθορισμένο ποσοστό των αρόσιμων γαιών τους 7 ότι το ποσοστό αυτό θα πρέπει να αναθεωρηθεί σε συνάρτηση με την εξέλιξη της παραγωγής και της αγοράς 7

ότι, από τη θέσπιση αυτού του καθεστώτος, στην αγορά των δημητριακών επανήλθε ισορροπία χάρη στη μείωση της παραγωγής και την αύξηση της εσωτερικής κατανάλωσης 7 ότι η κατάσταση αυτή, συνδυασμένη με μια ευνοϊκή συγκυρία στην παγκόσμια αγορά, οδήγησε σε σημαντική μείωση των αποθεμάτων παρέμβασης των δημητριακών 7

ότι, από ένα προβλεπόμενο ισολογισμό για το 1995/96, φαίνεται ότι η επιδιωκόμενη ισορροπία μεταξύ παραγωγής και εσωτερικών και εξωτερικών διεξόδων μπορεί να διατηρηθεί ενώ παράλληλα θα αυξηθεί η κοινοτική παραγωγή με την επανακαλλιέργεια ορισμένων γαιών οι οποίες έχουν τεθεί σε αγρανάπαυση 7 ότι, κατά συνέπεια, προκειμένου να επιτευχθεί αποτελεσματικά ο στόχος αυτός, θα πρέπει να καθοριστούν προσωρινά τα δύο ποσοστά της παύσης καλλιέργειας γαιών, η οποία πρέπει να αρχίσει το αργότερο στις 15 Ιανουρίου 1996 για την περίοδο 1996/97, σε επίπεδο χαμηλότερο από αυτό που προκύπτει από τις ισχύουσες διατάξεις,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από το άρθρο 7 παράγραφος 1 δεύτερο εδάφιο του κανονισμού (ΕΟΚ) αριθ. 1765/92, η υποχρέωση για εκ περιτροπής παύση της καλλιέργειας γαιών καθορίζεται, για την περίοδο 1996/97, σε 10 %.

2. Κατά παρέκκλιση από το άρθρο 7 παράγραφος 1 τρίτο εδάφιο του κανονισμού (ΕΟΚ) αριθ. 1765/92, η υποχρέωση για παύση καλλιέργειας γαιών υπό οποιαδήποτε άλλη μορφή εκτός από την εκ περιτροπής παύση καθορίζεται, για την περίοδο 1996/97, σε 10 %.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για την παύση καλλιέργειας γαιών μόνο για την περίοδο εμπορίας 1996/97.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Σεπτεμβρίου 1995.

Για το Συμβούλιο

Ο Πρόεδρος

L. ATIENZA SERNA

(1) Γνώμη που διατυπώθηκε στις 22 Σεπτεμβρίου 1995 (δεν έχει ακόμα δημοσιευθεί στην Επίσημη Εφημερίδα).

(2) ΕΕ αριθ. L 181 της 1. 7. 1992, σ. 12. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1460/95 (ΕΕ αριθ. L 144 της 28. 6. 1995, σ. 1).
ΚΑΝΟΝΙΣΜΟΣ (ΕΚ) αριθ. 2122/95 ΤΗΣ ΕΠΙΤΡΟΠΗΣ της 6ης Σεπτεμβρίου 1995 για τροποποίηση του κανονισμού (ΕΟΚ) αριθ. 2641/88 περί λεπτομερειών εφαρμογής του καθεστώτος ενίσχυσης για τη χρησιμοποίηση σταφυλιών και συμπυκνωμένων γλεύκων σταφυλιών για την παρασκευή χυμού σταφυλιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 46 παράγραφοι 4 και 5,

Εκτιμώντας:

ότι το άρθρο 46 παράγραφος 4 του κανονισμού (ΕΟΚ) αριθ. 822/87 προβλέπει ότι, μέχρι την περίοδο 1995/96, ένα μέρος της ενίσχυσης πρέπει να διατεθεί για τη διοργάνωση εκστρατειών προώθησης υπέρ της κατανάλωσης χυμού σταφυλιών 7 ότι το άρθρο 4 παράγραφος 2 του κανονισμού (ΕΟΚ) αριθ. 2641/88 της Επιτροπής της 25ης Αυγούστου 1988 περί λεπτομερειών εφαρμογής του καθεστώτος ενίσχυσης για τη χρησιμοποίηση σταφυλιών, γλεύκων σταφυλιών και συμπυκνωμένων γλεύκων σταφυλιών για την παρασκευή χυμού σταφυλιών (3), όπως τροποποιήθηκε τελευταία από τον κανονισμό (ΕΟΚ) αριθ. 2056/91 (4), έχει καθορίσει στο 35 % το ποσοστό της ενίσχυσης που προορίζεται για τη χρηματοδότηση αυτών των εκστρατειών προώθησης 7 ότι φαίνεται ότι είναι αναγκαίο, δεδομένης της αύξησης του ποσού που είχε κρατηθεί κατά τη χορήγηση της ενίσχυσης για τις τελευταίες περιόδους, και του μικρού αριθμού των κρατών μελών τα οποία πληρούν τους όρους που απαιτούνται για τη διοργάνωση των εκστρατειών προώθησης, να καθορισθεί το ποσοστό της ενίσχυσης που προορίζεται για τη χρηματοδότηση αυτών των εκστρατειών προώθησης σε επίπεδο χαμηλότερο από αυτό που είχε αρχικά προβλεφθεί 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Οίνου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 του κανονισμού (ΕΟΚ) αριθ. 2641/88, η παράγραφος 2 αντικαθίσταται από το ακόλουθο κείμενο:

«2. Το μέρος της ενίσχυσης που προβλέπεται για τη χρηματοδότηση της εκστρατείας προώθησης ανέρχεται σε 25 % των ποσών της ενίσχυσης που έχουν ορισθεί για την εν λόγω εκστρατεία. Το ποσό που αντιστοιχεί σε αυτό το μέρος κρατείται κατά τη στιγμή της χορήγησης της ενίσχυσης. Ο αρμόδιος φορέας πληρώνει στον μεταποιητή μόνο το 75 % των καθορισμένων ενισχύσεων.»

Άρθρο 2

Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Σεπτεμβρίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2148/95 ΤΗΣ ΕΠΙΤΡΟΠΗΣ της 8ης Σεπτεμβρίου 1995 για την εφαρμογή παρεκκλίσεων από τον κανονισμό (ΕΟΚ) αριθ. 689/92 περί καθορισμού της διαδικασίας και των όρων αναλήψεως σιτηρών από τους οργανισμούς παρέμβασης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγορών στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 689/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1800/95 (4), καθορίζει τους όρους αναλήψεως των σιτηρών από τους οργανισμούς παρέμβασης 7 ότι, στη Σουηδία, η περίοδος παρέμβασης εκτείνεται μέχρι τα τέλη του Ιουνίου 7 ότι, στη Σουηδία, ο αριθμός των κέντρων παρέμβασης αυξήθηκε κατά τη διάρκεια της περιόδου εμπορίας 7 ότι η επίσημη δημοσίευση του καταλόγου των νέων σουηδικών κέντρων παρέμβασης πραγματοποιήθηκε ιδιαίτερα αργοπορημένα κατά την περίοδο εμπορίας 7 ότι, ως εκ τούτου, οι παραγωγοί σιτηρών στη Σουηδία δεν είναι σε θέση να πραγματοποιήσουν τις παραδόσεις τους στην παρέμβαση μέχρι τις 31 Ιουλίου όπως προβλέπεται στον κανονισμό (ΕΟΚ) αριθ. 689/92 7 ότι, για να παρασχεθεί δυνατότητα να διαδραματίσει η παρέμβαση πλήρως το ρόλο της του διχτυού ασφαλείας, στη Σουηδία, για τη συγκομιδή της περιόδου εμπορίας 1994/95, θα πρέπει να θεσπισθούν παρεκκλίσεις από τις διατάξεις του κανονισμού (ΕΟΚ) αριθ. 689/92 και ιδίως το άρθρο 3, παρατείνοντας την περίοδο παράδοσης των σιτηρών στην παρέμβαση 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινής Επιτροπής Διαχείρισης Σιτηρών, Λιπαρών Ουσιών και Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση του άρθρου 3 παράγραφος 3 τρίτο εδάφιο του κανονισμού (ΕΟΚ) αριθ. 689/92, επιτρέπεται στους παραγωγούς σιτηρών στη Σουηδία να πραγματοποιούν την παράδοση σιτηρών που προσφέρονται και γίνονται αποδεκτά στην παρέμβαση στο πλαίσιο της συγκομιδής 1994/95, μέχρι τις 14 Αυγούστου 1995. Οι όροι ανάληψης συμπεριλαμβανομένων των όρων που αφορούν την τιμή αγοράς, είναι οι ίδιοι με εκείνους που θα ίσχυαν εάν η παράδοση πραγματοποιείτο μέχρι τις 31 Ιουλίου 1995.

Άρθρο 2

Ο παρών κανονισμός αρχίζει να ισχύει την επόμενη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 31 Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Σεπτεμβρίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1943/95 ΤΗΣ ΕΠΙΤΡΟΠΗΣ της 4ης Αυγούστου 1995 για τον καθορισμό της ενισχύσεως στους Πορτογάλους παραγωγούς ρυζιού paddy για την περίοδο 1995/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 738/93 του Συμβουλίου της 17ης Μαρτίου 1993 για την τροποποίηση του μεταβατικού καθεστώτος της κοινής οργάνωσης αγοράς για τα σιτηρά και το ρύζι στην Πορτογαλία το οποίο προβλέπεται από τον κανονισμό (ΕΟΚ) αριθ. 3653/90 (1), και ιδίως το άρθρο 2,

Εκτιμώντας:

ότι η ειδική ενίσχυση που εφαρμόζεται στην Πορτογαλία στον τομέα του ρυζιού που προβλέπεται από το άρθρο 1 παράγραφος 1 στοιχείο γ) του κανονισμού (ΕΟΚ) αριθ. 738/93 πρέπει να μειωθεί κατά ένα τέταρτο για την περίοδο 1995/96 και, συνεπώς, θα πρέπει να καθορισθεί 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ειδική ενίσχυση που εφαρμόζεται στην Πορτογαλία για την περίοδο 1995/96 που αναφέρεται στο άρθρο 1 παράγραφος 1 στοιχείο γ) του κανονισμού (ΕΟΚ) αριθ. 738/93, καθορίζεται σε 22,64 Ecu ανά τόνο.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Αυγούστου 1995.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 77 της 31. 3. 1993, σ. 1.
ΚΑΝΟΝΙΣΜΟΣ (ΕΚ) αριθ. 1906/95 ΤΗΣ ΕΠΙΤΡΟΠΗΣ της 1ης Αυγούστου 1995 για διόρθωση του κανονισμού (ΕΚ) αριθ. 1502/95 για τις λεπτομέρειες εφαρμογής, για την περίοδο 1995/96, του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 10 παράγραφος 4,

Εκτιμώντας:

ότι, στον κανονισμό (ΕΚ) αριθ. 1502/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 1817/94 (4), αναφέρονται, στο άρθρο 2 παράγραφος 5, οι όροι τους οποίους πρέπει να τηρήσει ο εισαγωγέας προκειμένου να δικαιούται μείωσης ποσού 8 Ecu ανά τόνο όσον αφορά την εισαγωγή ορισμένων σιτηρών 7

ότι, μετά από επαλήθευση, διαπιστώθηκε ότι η δημοσιευθείσα αγγλική διατύπωση δεν αντιστοιχεί στα μέτρα που υποβλήθηκαν για γνώμη στην επιτροπή διαχείρισης και συνεπώς πρέπει να διορθωθεί ο εν λόγω κανονισμός,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

(αφορά μόνο την αγγλική γλώσσα)

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995 έως τις 30 Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Αυγούστου 1995.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 181 της 1. 7. 1992, σ. 1.

(2) ΕΕ αριθ. L 179 της 29. 7. 1995, σ. 1.

(3) ΕΕ αριθ. L 147 της 30. 6. 1995, σ. 13.

(4) ΕΕ αριθ. L 175 της 27. 7. 1995, σ. 23.
ΚΑΝΟΝΙΣΜΟΣ (ΕΚ) αριθ. 1877/95 ΤΗΣ ΕΠΙΤΡΟΠΗΣ της 28ης Ιουλίου 1995 σχετικά με τη διακοπή της αλιείας γλώσσας από σκάφη που φέρουν τη σημαία του Βελγίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3362/94 της 20ής Δεκεμβρίου 1994 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το 1995, καθώς και ορισμένων όρων βάσει των οποίων μπορούν να αλιεύονται (2), όπως τροποποιήθηκε από τον κανονισμό (ΕΚ) αριθ. 746/95 (3), προβλέπει τις ποσοστώσεις γλώσσας για το 1995 7 ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα γλώσσας στα ύδατα της διαίρεσης CIEM VIII a b από σκάφη που φέρουν τη σημαία του Βελγίου ή είναι νηολογημένα στο Βέλγιο, έχουν προσεγγίσει το όριο των ποσοστώσεων που έχουν χορηγηθεί για το 1995 7 ότι το Βέλγιο απαγόρευσε την αλιεία του αποθέματος αυτού από τις 16 Ιουλίου 1995 7 ότι, κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα γλώσσας στα ύδατα της διαίρεσης CIEM VIII a, b από σκάφη που φέρουν τη σημαία του Βελγίου ή είναι νηολογημένα στο Βέλγιο θεωρούνται ότι έχουν εξαντλήσει την ποσόστωση που έχει χορηγηθεί στο Βέλγιο για το 1995.

Απαγορεύεται η αλιεία γλώσσας στα ύδατα της διαίρεσης CIEM VIII a, b από σκάφη που φέρουν τη σημαία του Βελγίου ή είναι νηολογημένα στο Βέλγιο καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 16 Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1703/95 ΤΗΣ ΕΠΙΤΡΟΠΗΣ της 11ης Ιουλίου 1995 για την παύση της αλιείας γάδου από σκάφη που φέρουν τη σημαία της Γερμανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993, για τη θέσπιση καθεστώτος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3368/94 του Συμβουλίου της 20ης Δεκεμβρίου 1994 για την κατανομή, για το έτος 1995, των ποσοστώσεων αλιείας μεταξύ των κρατών μελών, για τα σκάφη που αλιεύουν στα ύδατα της Εσθονίας (2), προβλέπει ποσοστώσεις γάδου για το 1995 7 ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων ενός αποθέματος που υπόκεινται σε ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιήθηκαν από τα σκάφη, που φέρουν σημαία ενός κράτους μέλους θεωρείται ότι εξάντλησαν την παραχωρούμενη ποσόστωση 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα γάδου στα ύδατα της διαίρεσης CIEM III d (ύδατα της Εσθονίας) από σκάφη που φέρουν σημαία της Γερμανίας ή είναι νηολογημένα στη Γερμανία προσέγγισαν την ποσόστωση που τους παραχωρήθηκε για το 1995 7 ότι η Γερμανία απαγόρευσε την αλιεία αυτού του αποθέματος από τις 2 Ιουνίου 1995 7 ότι πρέπει ως εκ τούτου, να ληφθεί υπόψη αυτή η ημερομηνία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τα αλιεύματα γάδου στα ύδατα της διαίρεσης CIEM III d, (ύδατα της Εσθονίας) που πραγματοποιήθηκαν από τα σκάφη που φέρουν σημαία της Γερμανίας ή είναι νηολογημένα στη Γερμανία, θεωρούνται ότι εξαντλήθηκε η ποσόστωση που παραχωρήθηκε στη Γερμανία για το 1995.

Απαγορεύεται η αλιεία γάδου στα ύδατα της διαίρεσης CIEM III d, (ύδατα της Εσθονίας) που πραγματοποιήθηκε από τα σκάφη που φέρουν σημαία της Γερμανίας ή είναι νηολογημένα στη Γερμανία καθώς και η διατήρηση επί του πλοίου, η μεταφόρτωση και η εκφόρτωση των αλιευμάτων αυτού του αποθέματος που πραγματοποιήθηκαν από τα εν λόγω σκάφη μετά την ημερομηνία εφαρμογής αυτού του κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Ιουνίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιουλίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1742/95 ΤΗΣ ΕΠΙΤΡΟΠΗΣ της 17ης Ιουλίου 1995 για τον καθορισμό των συντελεστών μειώσεως των αντισταθμιστικών πληρωμών που χορηγούνται στο πλαίσιο του κανονισμού (ΕΟΚ) αριθ. 1765/92 κατά τη διάρκεια της περιόδου εμπορίας 1995/96 σε ορισμένες περιοχές της Κοινότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 περί θεσπίσεως καθεστώτος στηρίξεως των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1664/95 (2), και ιδίως το άρθρο 12,

Εκτιμώντας:

ότι για να αποφευχθεί λόγω των πολυπλόκων σχεδίων περιφερειοποιήσεως να οδηγηθούμε σε πραγματικές αποδόσεις που υπερβαίνουν αισθητά τις ιστορικές αποδόσεις, ο κανονισμός (ΕΟΚ) αριθ. 1765/92 προβλέπει την προσαρμογή των αντισταθμιστικών πληρωμών κατά τη διάρκεια της επόμενης περιόδου, κατ' αναλογία της υπερβάσεως της μέσης ιστορικής αποδόσεως που απορρέει από τα σχέδια περιφερειοποιήσεως 1993 7

ότι η διαδικασία που θα ακολουθηθεί για τη διαπίστωση των υπερβάσεων αυτών έχει καθορισθεί από τον κανονισμό (ΕΚ) αριθ. 1237/95 της Επιτροπής της 31ης Μαΐου 1995 για τη θέσπιση των λεπτομερειών εφαρμογής για το σταθεροποιητή των αποδόσεων που χρησιμοποιούνται κατά τον απολογισμό των εξισωτικών πληρωμών που αναφέρονται στον κανονισμό (ΕΟΚ) αριθ. 1765/92 (3) 7

ότι από την εφαρμογή της μεθόδου αυτής, οδηγούμεθα στον καθορισμό των συντελεστών που αναγράφονται στον παρόντα κανονισμό 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μεικτής Επιτροπής Διαχείρισης Σιτηρών, Λιπαρών Ουσιών και Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Σε εφαρμογή του άρθρου 3 παράγραφος 6 του κανονισμού (ΕΟΚ) αριθ. 1765/92, στις αντισταθμιστικές πληρωμές για την περίοδο εμπορίας 1995/96 εφαρμόζεται ο συντελεστής 0,995 για τη Γαλλία.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 158 της 8. 7. 1995, σ. 13.

(3) ΕΕ αριθ. L 121 της 1. 6. 1995, σ. 29.
ΚΑΝΟΝΙΣΜΟΣ (ΕΚ) αριθ. 1705/95 ΤΗΣ ΕΠΙΤΡΟΠΗΣ της 12ης Ιουλίου 1995 για τον καθορισμό του ισοζυγίου προβλέψεων εφοδιασμού των Καναρίων Νήσων σε ελαιόλαδο στο πλαίσιο του ειδικού καθεστώτος που προβλέπεται στα άρθρα 2 και 3 του κανονισμού (ΕΟΚ) αριθ. 1601/92 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 3 παράγραφος 4,

Εκτιμώντας:

ότι ο κανονισμός (ΕΚ) αριθ. 2790/94 της Επιτροπής της 16ης Νοεμβρίου 1994 για κοινές λεπτομέρειες εφαρμογής του κανονισμού (ΕΟΚ) αριθ. 1601/92 του Συμβουλίου για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε από τον κανονισμό (ΕΚ) αριθ. 2883/94 (4), έχει καθορίσει ειδικά μέτρα όσον αφορά ορισμένα γεωργικά γεωργικά προϊόντα υπέρ των Καναρίων Νήσων 7 ότι ο κανονισμός (ΕΚ) αριθ. 2883/94 της Επιτροπής, όπως τροποποιήθηκε τελευταία από τον κανονισμό (ΕΚ) αριθ. 1590/95 (5), έχει καθορίσει, όσον αφορά το ελαιόλαδο, το ισοζύγιο εφοδιασμού για την περίοδο από 1ης Νοεμβρίου 1994 έως 30 Ιουνίου 1995 στο παράρτημα ΙΧ 7 ότι, για να είναι δυνατός ο εφοδιασμός σε ελαιόλαδο των Καναρίων Νήσων καθόλη τη διάρκεια εμπορίας 1994/95, πρέπει να θεσπιστεί ένα συμπληρωματικό προβλεπόμενο ισοζύγιο για την περίοδο από 1ης Ιουλίου έως 31 Οκτωβρίου 1995 7 ότι προκειμένου να αποφευχθεί η διακοπή του καθεστώτος, πρέπει να προβλεφθεί η εφαρμογή του παρόντος κανονισμού από την 1η Ιουλίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή των άρθρων 2 και 3 του κανονισμού (ΕΟΚ) αριθ. 1601/92, οι ποσότητες του ισοζυγίου προβλέψεων εφοδιασμού σε προϊόντα του τομέα του ελαιολάδου που απολαύουν δασμολογικής απαλλαγής κατά την εισαγωγή όταν κατάγονται από τρίτες χώρες ή της κοινοτικής ενισχύσεως, καθορίζονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>

Οι ποσότητες που καθορίζονται μπορούν να υπερβληθούν εντός του ορίου του 20 % εφόσον τηρείται η συνολική καθορισθείσα ποσότητα για το σύνολο των προϊόντων αυτών.
ΚΑΝΟΝΙΣΜΟΣ (ΕΚ) αριθ. 1610/95 ΤΗΣ ΕΠΙΤΡΟΠΗΣ της 3ης Ιουλίου 1995 για τον καθορισμό, για την περίοδο εμπορίας 1995/96, του κατ' αποκοπή ποσού που προβλέπεται από το καθεστώς του ελάχιστου αποθέματος στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 12 παράγραφος 3,

τον κανονισμό (ΕΟΚ) αριθ. 1789/81 του Συμβουλίου της 30ής Ιουνίου 1981 που θέσπισε τους γενικούς κανόνες σχετικά με το καθεστώς ελάχιστου αποθέματος στον τομέα της ζάχαρης (3),

Εκτιμώντας:

ότι το άρθρο 3 στοιχείο β) και το άρθρο 6 στοιχείο α) του κανονισμού (ΕΟΚ) αριθ. 1789/81 προβλέπουν την επιστροφή του πλεονεκτήματος που συμπεριλαμβάνεται στην τιμή παρέμβασης για τα συναφή με το ελάχιστο απόθεμα έξοδα 7 ότι ο κανονισμός (ΕΟΚ) αριθ. 189/77 της Επιτροπής της 28ης Ιανουαρίου 1977 ο οποίος αφορά λεπτομέρειες εφαρμογής του καθεστώτος του ελάχιστου αποθέματος στον τομέα της ζάχαρης (4), όπως τροποποιήθηκε τελευταία από τον κανονισμό (ΕΟΚ) αριθ. 1920/81 (5), προβλέπει, για τον προσδιορισμό αυτού του πλεονεκτήματος, τον καθορισμό ενός ποσού κατ' αποκοπή για κάθε περίοδο εμπορίας 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1995/96, το κατ' αποκοπή ποσό που αναφέρεται στο άρθρο 6 του κανονισμού (ΕΟΚ) αριθ. 189/77 καθορίζεται σε 0,193 Ecu ανά 100 χιλιόγραμμα ζάχαρης εκφρασμένης σε λευκή ζάχαρη.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Ιουλίου 1995.

Για την Επιτροπή Franz FISCHLER Μέλος της Επιτροπής